Annie Somers Gilchrist

Annie Somers Gilchrist (The Oaks, Dresdenetik gertu, 1841 – Nashville, 1912ko otsailaren 2a) estatubatuar idazlea izan zen, eleberriak, poemak eta biografiak idatzi zituena. Batez ere Rosehurst, Harcourt, eta The Mystery of Beechcroft eleberriengatik egin zen ezaguna. Musikari eta hizlari ona ere izan zen.

 Bizitza 

Annie Somers 1841ean jaio zen The Oaks landetxean, Tennesseeko Dresdenetik gertu. James Somers eta Ann McFarlanden alaba zen eta gutxienez sei haurride zituen: Jacob, John, James, Jane, Lafayette eta Earskin. AEBetako Iraultzaren Alaba zen, Sir George Somersen iloba zen Matthew Somers kapitainaren ondorengo izanik. Winchesterko Mary Sharp Collegen ikasi zuen.

1860ko irailaren 4an, John Alexander Gilchrist (1836-1891) newyorkar enpresaburuarekin ezkondu zen Weakleyn. 1861tik 1865era, iparraldean bizi izan zen senarrarekin, baina gerra amaitu ondoren, Nashvillera itzuli zen, non bere senarrak hotel bat zuzendu zuen. Gutxienez seme bat izan zuten, Oscar izenekoa.

Ezkondu ondoren idazten hasi zen, Godey's Lady's Bookeko ohiko kolaboratzaile bihurtuz. Bere lehen idazlana, The Mystery of Beechcroft, folletoi gisa agertu zen aldizkari horretan. Batez ere hiru eleberrirengatik egin zen ezaguna: Rosehurst, Harcourt eta The Mystery of Beechcroft.

Erlijioari dagokionez, Nashvilleko Lehen Eliza Baptistako kidea izan zen. Nashvillen hil zen 1912ko otsailaren 2an, eta Dresdenen lurperatu zuten.

 Lan hautatuak 
Bildumak
 A souvenir of the Tennessee centennial; poems (1897)
 Some Representative Women of Tennessee (1902)
Eleberriak
 The Mystery of Beechcroft (1877)
 Rosehurst, or, The step-daughter (1884)
 Harcourt, or, A soul illumined (1886)
 The robins' talk of Tennessee (1901)
 Katherine Somerville, or, the Southland before and after the civil war (1906)
 The night-rider's daughter (1910)
 Zulieme
Poemak
 The Indian's Prophecy
 Put None but Americans on Guard To-night
 Ethel
 To Annie
 Our Glorious Banner, the Hope of the Free
 The Indian's Prophecy
 Put None but Americans on Guard To-night
 The Blue Tennessee
 The Great Secret
 Visions
 Night Thoughts

 Erreferentziak 

 Kanpo estekak 

Kategoria:Tennesseetarrak
Kategoria:Ameriketako Estatu Batuetako eleberrigileak
Kategoria:Emakume eleberrigileak
Kategoria:Ameriketako Estatu Batuetako poetak
Kategoria:Emakume poetak
Kategoria:Biografoak
Kategoria:Ingelesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Ameriketako Estatu Batuetako baptistak